cyanic-selkie/wikianc huggingface dataset:
Eiropas Kosmosa aģentūra
Latvijas dalība
2020. gada 24. jūnijā Eiropas Kosmosa aģentūras Padome apstiprināja Latvijas pievienošanos EKA asociētās dalībvalsts statusā. Līgums stāsies spēkā pēc ratificēšanas Saeimā. Saeima līgumu apstiprināja 27. jūlijā.
Rubene
Rubene ir apdzīvota vieta Valmieras novada Kocēnu pagastā. Izvietojusies pagasta dienvidos pie autoceļa A3 Lielā Anša krastā. Apdzīvotā vieta izveidojusies pēs 2. pasaules kara, kad Rubene bija Kocēnu ciema un kolhoza «Kopsolis» centrs. Rubenē ir pamatskola, bērnudārza filiāle, pasta nodaļa.
Salicilskābe
Salicilskābe (2-hidroksibenzoskābe, C6H4OHCOOH) ir bezkrāsaina, kristāliska aromātiskā hidroksikarbonskābe. Salicilskābe ir bezkrāsaini adatveida kristāli ar saldskābu garšu, kas samērā labi šķīst ūdenī.
Tukuma Ernesta Birznieka-Upīša 1. pamatskola
Vēsture
2006. gada 28. oktobrī skola svinēja savu divsimtgadi, jubilejas pasākumos piedalījās Latvijas Valsts prezidente Vaira Vīķe-Freiberga.
Rīgas Danču klubs
Darbība
Klubā galvenokārt dejo neapdarinātas, etnogrāfiskās jeb tradicionālās latviešu, lietuviešu, igauņu un citu kaimiņtautu dejas, kas nākušas no 19. gs. vidus - 20. gs. sākuma.
Kazlausks
Kazlausks (lt; sieviešu dzimtē Kazlauskaite (Kazlauskaitė; ja neprecējusies) vai Kazlauskiene (Kazlauskienė; ja precējusies)) ir lietuviešu cilmes uzvārds. Cilvēki ar šo uzvārdu:
The Need for Speed
C klase
Spēlē arī ir bonusa mašīna "Warrior PTO E/2". Mašīnai ir liels ātrums un ļoti jutīga vadība, kā arī īpatnēja taures skaņa.
Lauka sīksamtenis
Morfoloģija
Lauka sīksamteņa spārnu apakšpuse ir ļoti koša un dekoratīva. Spārnu apakšpuses pamattonis ir brūns vai dzeltens. Uz aizmugurējiem spārniem ir sugai raksturīgākā pazīme — ļoti liels, izteikts lielu balts laukums, kas sniedzas no viena spārna malas līdz otrai un vidusdaļā tas nekad nav pārtraukts. Spārna priekšējo malu laukums sasniedz starp diviem galējiem apaļajām "acīm", atdalot galējo plankumu no pārējiem. Apaļie plankumi veidojas no četrkrāsainiem gredzeniem: centrā balts punkts, to ietver melns jeb tumši brūns gredzens, seko oranžs gredzens un atkal tumši brūns. Aizmugurējā spārna ārmala ir ar šaurām, oranžām un pelēkām joslām. Priekšējā spārna gals no apakšas ir oranžs ar apaļu actiņu, pirms kuras ir gaiša šķērsjosla.
Sērogleklis
Iegūšana
Rūpnieciski sēroglekli iegūst tiešā reakcijā starp sēru un oglekli (sēra tvaikiem reaģējot ar nokaitētu ogli).
Īpašības
Sērogleklis viegli iztvaiko istabas temperatūrā, un tā tvaiki ir smagāki par gaisu un to maisījums ar gaisu ir sprādzienbīstams.
Andris Ambainis
Ģimene
Andrim ir sieva, ķīmiķe Mētra Ambaine, un divi bērni.
Šūna
Ģenētiskais materiāls
Prokariotu ģenētiskais materiāls ir organizēts vienkāršā, apļveida DNS molekulā, kas atrodas citoplazmā, nukleoīda apgabalā. Eikariotu ģenētiskais materiāls ir sadalīts dažādās lineārās molekulās, kuras sauc par hromosomām, un atrodas kodolā. Papildus ģenētiskais materiāls parasti ir arī tādos organoīdos kā mitohondriji un hloroplasti. Dzīvnieku mitohondrijos ir mazāk DNS nekā augiem vai sēnēm. Katrs organisms parasti satur vienas izcelsmes mitohondriju DNS, ko manto no mātes, jo embrijā saglabājas tikai olšūnas mitohondriji.
Vitriols
Izmantošana
Vitriolus lieto medicīnā, rūpniecībā un lauksaimniecībā.
Zemiene
Latvijā ir 6 zemienes: Piejūras zemiene, Kursas zemiene, Viduslatvijas zemiene, Tālavas zemiene, Mudavas zemiene un Austrumlatvijas zemiene, kas kopā aizņem ap 60% no valsts teritorjas.
Mercury Capri
1970. — 1977. gads
1974. gadā 2.6 L Cologne V6 tika nomainīts ar 2.8 L Cologne V6. 1974. gadā Eiropā ražotajiem Capri piestiprināja lielu, ASV apstiprinātu buferi gan priekšā, gan aizmugurē. Šie buferi bija virsbūves krāsā un no plastmasas.
Sākot ar 1977. gada beigām, auto vairs netika sūtīti no Eiropas. Daži atlikušie 1977. gada modeļi tika pārdoti jau kā 1978. gada modeļi. Sākot ar 1979. gadu, Eiropā ražotais Capri tika aizstāts ar „Fox” Chassis Capri. Eiropiešu Capri produkcija vietējam tirgum turpinājās līdz 1986. gadam. Starp 1970. un 1978. gadu Ziemeļamerikā kopā tika izpārdoti vairāk nekā pusmiljons Eiropā montētu Capri. Augstākajā pārdošanas pakāpē, Capri cenas bija vislielākās, salīdzinot visiem importa modeļiem, izņemot Volkswagen Beetle. Kopš tā brīža Capri modeļus meklēja restaurēšanai, to stila, veiktspējas un pieejamības dēļ.
1991. — 1994. gads
Par spīti valodām, kas vijās ap Capri lietotajiem mehānismiem, Austrālijas versija bija salīdzinoši uzticama. Joprojām Austrālijā daudzi to izmanto ikdienas braucienos, par vienīgo problēmu atdzīstot sūces jumtā.
ICMP
Avota dzēšana
Avota dzēšana pieprasa, lai sūtītājs samazinātu ziņojumu skaitu, kas tiek nosūtīti uz maršrutētāju vai resursdatoru. Šis ziņojums var tikt ģenerēts, ja maršrutētājam vai resursdatoram nav pietiekamas bufertelpas, lai apstrādātu pieprasījumu, vai arī, ja maršrutētājam vai resursdatoram buferis tuvojas ierobežojumam.
Pārsniegts laiks
Kur: ! Kods || Apraksts ! 0 ! 1
Laika zīmogs
Kur:
Adreses maskas pieprasījums
Adrešu maskas pieprasījumu parasti nosūta serveris maršrutētājam, lai iegūtu atbilstošu apakštīkla masku. Adresātiem uz šo ziņojumu ir jāatbild ar adreses maskas atbildes ziņojumu.
Izceļošanas grāmata
Izceļošanas grāmata jeb Eksodus (el, exodos — ‘aiziešana’, ‘iziešana’), arī Otrā Mozus grāmata, jūdaismā Shemot (he — ‘vārdi’), ir otrā no Toras un Vecās Derības piecām Mozus grāmatām, kā arī otrā grāmata Bībelē. Izceļošanas grāmata nāk aiz Radīšanas grāmatas, bet pēc tam seko Levitu grāmata. Grāmatā aprakstīts kā Ēģiptes faraons paverdzināja izraēļus, Mozus nostāšanās pret viņu, kā arī izraēļu atbrīvošana un aizceļošana uz apsolīto zemi. Grāmatu veido 40 nodaļas.
Kurzemes literatūras un mākslas biedrība
Kurzemes literatūras un mākslas biedrības bibliotēkas krājuma veidošana
Nodibinoties Kurzemes provinces muzejam, kas kalpoja par pamatu Kurzemes literatūras un mākslas biedrības zinātniskajām un kultūras aktivitātēm, 1818. gadā izveidoja bibliotēku. Bibliotēkas pirmsākumā bija 69 dažādu privātpersonu dāvināti iespieddarbi, galvenokārt publicējumi par Baltiju vācu, igauņu, latviešu un krievu valodā. Savā dzīves laikā vairāki biedrības biedri kā dāvinājumu Kurzemes literatūras un mākslas biedrības bibliotēkai nodeva savus publicētos zinātniskos darbus, mācību grāmatas, kā arī apjomīgas privātās bibliotēkas. 1818. gada augustā bibliotēka no kambarkunga Teodora fon der Ropa (Ropp, 1823-1915) saņēma 534 grāmatu un 5265 vācu un franču avīžu dāvinājumu. 1820. gadā bibliotēkā bija ap 1500 sējumiem. Bibliotēka saņēma dāvinājumus arī no Elīzes fon der Rekes, Krievijas ārlietu ministra grāfa Kārļa Roberta Neselrodes, mācītāja Kārļa Frīdriha Vatsona, ģenerālsuperintendenta Kārļa Gotloba Zontāga un citām ievērojamām personām. Visdāsnākais dāvinājums tika saņemts no Kurzemes provinces muzeja dibinātāja un pirmā direktora — Johana Frīdriha fon Rekes (Recke, 1764-1846) — 4000 iespieddarbu. 1840. gadā bibliotēkas krājums bija papildinājies līdz 5000 grāmatu un 4000 brošūru. Bibliotēkas krājumu papildināja izdevumi no zinātnes un sadarbības centriem Krievijā, Baltijā un Eiropas valstīm. Pirmā pasaules kara beigās krājums sasniedza 40000 sējumu lielu skaitu. Krājuma sadalījums pēc satura: latviešu oriģinālliteratūra un tulkotā literatūra, periodiskie izdevumi, grāmatas par Baltijas un Kurzemes vēsturi, Krievijas vēsturi un ģeogrāfiju un Eiropas vēsturi. Līdz mūsdienām izdevumos ir saglabājušies 2 veidu zīmogi : E MVSEO CVRON apaļā laukā un EX BIBLIOTH. SOC. LITER. CURON, kas liecina par izdevumu atrašanos 1818. gadā dibinātajā Kurzemes provinces muzeja un tā bibliotēkas īpašumā. Līdz ar biedrības likvidēšanu un vācbaltu izceļošanu 1939.-1940. gadā, liela daļa bibliotēkas tika izvesta ārpus Latvijas vai gāja zudumā. Dokumentālas liecības par Kurzemes literatūras un mākslas biedrības bibliotēkas zāles plānu, bibliotēkas tematisko kārtojumu, bibliotēkas dienasgrāmata par laika periodu no 1840. līdz 1846.gadam un katalogs, sākot no 1840.gada, atrodas Latvijas Valsts vēstures arhīvā.
Tēvzemes mantojums
Vēsture
2001. gadā TM Rīgas Domes vēlēšanās ieguva 0,47% balsu vienotā sarakstā ar Helsinki-86, "Mūsu zemi", Nacionālo savienību "Namejs" un Latvijas Vienības partiju. 2004. gada Eiropas Parlamenta vēlēšanās TM piedalījās Sociāldemokrātu savienības sarakstā. 2005. gada Rīgas Domes vēlēšanās TM piedalījās partijas Latvijas Kalves sarakstā.
Breakaway (albums)
Ierobežotā skaita izdevums
Australian Tour Edition: Bonus Enhanced CD track listing:
Līklīnijas kustība
Pētot kustību pa riņķa līniju tiek pētīts ne tikai pārvietojuma vektors, bet arī pagrieziena leņķis Δφ. Ja pagrieziena leņķis ir mazs, izpildās nosacījums: Δl ≈ Δs. Kustības pa riņķa līniju leņķiskais ātrums ω rāda, cik strauji mainās rādiusa pagrieziena leņķis.
Pitsburgas "Penguins"
Sākotnējie gadi
1975. gadā "Penguins" tika pasludināts bankrots, izskanēja dažādas runas par franšīzes pārcelšanu uz citu pilsētu, taču šo procesu pārtrauca jauna investoru grupa, kas pārņēma komandu. Arī turpmākajās sezonās komanda regulāri iekļuva Stenlija kausa izcīņā, taču pie lieliem panākumiem nespēja tikt. 1980. gados komanda kļuva par vienu no vājākajām visā līgā, gan 1983., gan 1984. gadā sezonu noslēdzot pēdējā vietā.
Krosbija un Malkina ēra (2005—pašlaik)
Arī turpmākajos gados "Penguins" turpināja demonstrēt pārliecinošu sniegumu, taču dažādas traumas un neveiksmes liedza komandai atkārtoti pietuvoties Stenlija kausam. 2010.—11. gada sezonas otrajā pusē smadzeņu satricinājumu guva Sidnijs Krosbijs, traumas dēļ spēlēt nevarēja arī Malkins. Krosbijs komandas rindās atgriezās vien nākamās sezonas gaitā. 2015.—16. gada sezonā "Penguins" vēlreiz izcīnīja Stenlija kausu, finālsērijā ar 4—2 pārspējot Sanhosē "Sharks".
Pašreizējais sastāvs
''Pēdējoreiz atjaunots 2022. gada 8. oktobrī.''
Ņemanas rajons
Ņemanas rajons ir Krievijas Federācijas Kaļiņingradas apgabala administratīvais rajons. Rajons robežojas ar Kaļiņingradas apgabala Krasnoznamenskas, Gusevas, Čerņahovskas un Slavskas rajoniem, Sovetskas pilsētu, kā arī Lietuvu.
Ļubļinas ūnija
Priekšvēsture
Lietuvas lielkņazisti ar Poliju kopš Jagaiļa valdīšanas laikiem saistīja Krēvas ūnija un kopīga valdnieku dinastija, taču Lietuva saglabāja savu neatkarību. 1553. gada Viļņas seims nosūtīja uz Poliju delegāciju, lai tā risinātu konkrētas sarunas par ciešāku apvienošanos. Iespējamās ūnijas noteikumu apspriešana ritēja vairākus gadus, jo lielkņazistes magnāti bija kategoriski pret inkorporāciju Polijas sastāvā. Tika apspriests gan valstu statuss, gan tādi aspekti kā karaļu kronēšana: delegācija piedāvāja variantu, ka karalis tiek kronēts abās galvaspilsētās - Krakovā un Viļņā.
1558. gadā sākās Livonijas karš, kas ātri izvērtās par kārtējo Lietuvas-Krievijas karu, kurā Lietuva cieta vairākas sakāves. Atsākās sarunas ar Polijas šļahtu par abu valstu ciešāku apvienošanos. Lietuvas magnāti centās pastiprināt savas valsts militārās spējas, iesaistot karā arī Poliju. Viena no magnātu idejām bija izveidot tādu savienību, kas Poliju militāri iesaistītu Lietuvas aizsardzībā, vienlaikus ļaujot lietuviešiem saglabāt savu neatkarīgo valstiskumu.
Ketrīna Roitere
2008.—2009. gads
2009. gada Pasaules kausā šorttrekā viņa izcīnīja četras sudraba medaļas. 2009.—2010. gada Pasaules kausā K. Roitere izcīnīja uzvaru 1500 metru distancē, finišējot pēc 2:23,275 minūtēm. Pēc uzvaras 1000 un 1500 m distancēs 2009. gada septembrī ASV Olimpiskās atlases turnīrā viņa kvalificējās 2010. gada ziemas olimpiskajām spēlēm Vankūverā.
Tomass Greiss
Spēlētāja karjera
Profesionāļa karjeru Greiss uzsāka 2003.—04. gada sezonā, kad debitēja Vācijas hokeja līgas kluba Ķelnes "Haie" rindās. Nākamajā sezonā kluba sastāvā viņš aizvadīja astoņas spēles, taču 2005.—06. gada sezonā dalīja spēles laiku uz pusēm ar Oliveru Jonasu.
Semantiskais tīmeklis
Semantiskā tīmekļa pamatā ir Resursu aprakstīšanas satvars (RDF - Resource Description Framework), dažādi datu apmaiņas formāti (RDF/XML, N3, Turtle, N-Triples) un notācijas (RDF Schema, OWL), kas domāti, lai formāli aprakstītu noteiktas zināšanu sfēras konceptus, terminus un attiecības.
Nirējpīles
Nirējpīles, nirpīles, nirējpīļu apakšdzimta (Aythyinae) ir viena no pīļu dzimtas (Anatidae) apakšdzimtām, kas apvieno dažādu sugu pīles, kurām ir kopīgs zemūdens barošanās veids: tās barību iegūst, ienirstot ūdenī.
Atmiņa
Ilglaicīgā atmiņa
Ilglaicīgo atmiņu var iedomāties kā cilvēka individuālo "bibliotēku", kurā informācija var glabāties dažādus laiku periodus. Piemēram, savu vārdu vai dzīvesvietu cilvēks atceras visu mūžu, bet cita informācija no ilglaicīgās atmiņas "aiziet". Attiecībā uz to, kāpēc tā notiek, ir divas teorijas: Abi šie mehānismi darbojas vienlaicīgi un "šķiro" visu ilglaicīgās atmiņas informāciju — nevajadzīgo dzēš, atbrīvojot vietu jaunajai, bet vajadzīgo sistematizē.
Flemings
Flemings var būt:
Progress M-07M
Lidojuma gaita
22. decembrī notika orbītas korekcija. Progress M-07M dzinēji tika ieslēgti 16:28 UTC un darbojās 1270,7 sekundes. Manevra laikā tika izlietoti 336 kg degvielas no Zarja bākām.
Šturmfīrers
No 1925. gada šo nosaukumu lietoja SA kā amata nosaukumu, bet no 1928. gada tā kļuva par dienesta pakāpi. Šī pakāpe atbilda apmēram leitnanta pakāpei armijā. Tieši tulkojot tas ir “trieciena līderis”. SA šo terminu aizguva no Pirmā pasaules karā lietota nosaukuma, ko izmantoja, lai apzīmētu speciālas vienību vadītājus. Šīs vienības tika speciāli apmācītas un ekipētas, lai ātrā (bez artilērijas piesega) uzbrukumā izsistu ķīli pretinieku pozīcijās. Aiz šīm vienībām nāca spēki, kuriem bija jānotur izsistais placdarms. No 1930. gada šī kļuva par pakāpi arī daudzās citās nacistu paramilitārajās struktūrās, tai skaitā SS. No 1934. gadā, kad notika "Garo dunču nakts", SS šo pakāpi pārsauca par unteršturmfīrera pakāpi.
Akihiko Hošide
1999. gadā viņš tika izvēlēts NASDA (tagad JAXA) par kandidātu astronautu grupā.
1928. gada ziemas olimpiskās spēles
1928. gada ziemas olimpiskās spēles bija otrās ziemas olimpiskās spēles. Tās no 1928. gada līdz  notika Sanktmoricā, Šveicē. Oficiāli spēles atklāja Šveices prezidents Edmunds Šultess.
Garijs Kasparovs
Bērnība un pusaudža gadi
1979. gada pavasarī Kasparovs piedalījās savās pirmajās starptautiskajās sacensībās pieaugušajiem. Banja Lukas (Dienvidslāvijā) starptautiskais turnīrs beidzās ar jaunā meistara uzvaru, tika izpildīta arī starptautiskā lielmeistara norma, tiesa, noteikumu dēļ viņš ieguva "tikai" starptautiskā meistara titulu. Tanī pašā gadā Kasparovs piedalījās savā otrajā PSRS čempionātā, kurā izcīnīja dalītu trešo vietu.
1980. gada aprīlī viņš uzvarēja savā otrajā starptautiskajā turnīrā, kas notika dzimtajā pilsētā Baku. Šī uzvara viņam deva arī starptautiskā lielmeistara titulu, ko viņš izcīnīja 17 gadu vecumā. Vasarā Kasparovs ar zelta medaļu pabeidza vidusskolu un iestājās Azerbaidžānas Pedagoģiskā institūta svešvalodu fakultātē. Vēl šinī gadā tika svinēta uzvara pasaules jauniešu čempionātā un demonstrēta lieliska spēle pasaules šaha olimpiādē PSRS izlases sastāvā.
Politiskā darbība
Garijs Kasparovs ir pazīstams kā pašreizējā Krievijas prezidenta Vladimira Putina kritiķis. Kopš 2004. gada darbojas dažādās opozīcijas sabiedriskajās un politiskajās organizācijās. Ir viens no kustības "Solidaritāte" līderiem. Saistībā ar savu politisko darbību Kasparovs vēlējās pieņemt kādas citas valsts pilsonību. 2013. gadā viņš izteica vēlmi iegūt Latvijas pilsonību, bet vēlāk pieņēma Horvātijas pilsonību.
Tristans Carā
Tristans Carā (dzimis Samuels Rosenstoks vai Samijs Rosenstoks, zināms arī kā S. Samyro; dzimis, miris ) bija rumāņu / franču dzejnieks, esejists un performances mākslinieks. Viņš nodarbojās arī ar žurnālistiku, dramaturģiju, mākslas kritiku, mūzikas komponēšanu un filmu režiju.
Mirča Eliade
Mirča Eliade (ro; dzimis Bukarestē, miris  Čikāgā) bija rumāņu reliģijas pētnieks un rakstnieks.
Žanis Lipke
Piemiņa
2018. gada 25. oktobrī notika Dāvja Sīmaņa spēlfilmas "Tēvs Nakts" pirmizrāde. Filmas pamatā ir stāsts par Žani Lipki un viņa ģimeni Otrā pasaules kara laikā.
Verners Tepfers
Biogrāfija
1940. gada oktobrī tika atvaļināts. Vācu okupācijas laikā no 1941. līdz 1944. gadam bija Pieminekļu valdes priekšnieks. No 1943. līdz 1946. gadam darbojās Latvijas Centrālajā Padomē. Kopš 1944. gada jūlija bija tās priekšsēdētājs (līdz 1946. gadam). 1944. gadā devies uz Zviedriju, 1. novembrī, nogādājot lielāko daļu informācijas, kuru LCP bija savākusi par stāvokli vāciešu okupētajā Latvijā. Viņš apmetās uz dzīvi Stokholmā. Sadarbojies ar ASV un Lielbritānijas specdienestiem sakarā ar viņu interesi par situāciju Latvijā un pretošanās kustības izveidošanu. Miris 1958. gadā, 65 gadu vecumā, Stokholmā.
Četrstūris
Četrstūris ir plaknes figūra, kuru norobežo četri nogriežņi, kurus sauc par malām. Četrstūrim ir četras malas un četri stūri.
Barkavas pagasts
Ciemi
Lielākās apdzīvotās vietas ir Barkava (pagasta centrs) un Stalīdzāni.
Atlas V
Lai izmēģinātu RD-180, Centaur SEC, kā arī citus jaunos komponentus, uz Atlas 2 bāzes tika izveidota nesējraķete Atlas 3.
Frīdrihs fon Vetbergs
Politiskā darbība
1805. gadā un pēc tam atkārtoti 1808., 1811. un 1814. gadā ievēlēts par Sēlpils iecirkņa muižniecības priekšnieku un par Kurzemes muižniecības komitejas locekli. 1810. gadā bijis Kurzemes muižniecības deputāts Pēterburgā. 1812. gadā iecelts par Kurzemes muižniecības galveno mantzini. 1815. gadā kļuvis par Kurzemes guberņas valdes padomnieku. 1816. gadā kļuvis par kolēģijas asesoru. 1816. gadā sācis darboties Jelgavas pils būvkomitejā. 1818. gadā zemnieku lietu komisijā un komitejā, kam bija jāizstrādā projekts Kurzemes pilsētu stāvokļa uzlabošanai.
Zilknābju apakšdzimta
Sistemātikas diskusijas
Vislīdzīgākā pārējām pīlēm ir melngalvas pīle (Heteronetta). Tai ir samērā īsa aste un pārējām pīlēm raksturīgs knābis. Melnsejas pīles (Nomonyx) morfoloģija savukārta ir kaut kur pa vidu starp pārējiem zilgknābjiem un melngalvas pīli. Evolūcijas ceļā melngalvas pīle zilknābju grupā ir bāzes suga, tai ir vissenākā forma, kas vismazāk attālinājusies no pīļu dzimtas (Anatidae) pamatiezīmēm, toties melnsejas pīle vēlākā laika posmā ir atdalījusies no kopējās līnijas, iezīmējot vēlāko zilknābju sugu attīstību. Savukārt Austrālijas muskuspīles (Biziura) anatomiski ir līdzīgākas zilknābjiem (Oxyura), nekā divām iepriekšējām ģintīm. Tomēr tām ir savas, atšķirīgas īpašības, kādas nepiemīt citām zilknābju sugām. Tām piemīt arī spēcīgs dzimumu dimorfisms. To DNS pētījumi pierāda, ka tās ir tuvu radniecīgas sārtausu pīlēm (Malacorhynchus membranac), kuras šobrīd tiek sistematizētas dižpīļu apakšdzimtā (Tadorninae). Kopumā DNS un citi pētījumi nākotnē var ieviest ievērojamas izmaiņas pīļu dzimtas sistemātikā. Analizējot šobrīd iegūtos datus, kļūst skaidrs, ka Austrālijas muskuspīles, lai arī ārēji ir līdzīgas zilknābjiem, patiesībā nepieder zilknābju apakšdzimtai, bet ir suga no citas līnijas, kas ir tuvu radniecīga zilknābju apakšdzimtai.
Bērzaunes pagasts
Purvi
Duriņu purvs, Kodeļas purvs
14. maijs
14. maijs ir gada 134. diena pēc Gregora kalendāra (135. garajā gadā). Līdz gada beigām ir atlikusi 231 diena.
Osmaņu impērijas otrās konstitūcijas laikmets
Pirmais sasaukums (1908)
Pēc konstitūcijas atjaunošanas, tika atjaunota iekārta, kas bija darbojusies līdz 1876. gadam un agrākie parlamentārieši, kas bija strādājuši pirms 33 gadiem, tagad atkal bija sabiedrības priekšgalā, bet vairāk tikai simboliski, nekā praktiski.
Nacionālais zvērests (1920. gada februāris)
Neskatoties uz īso pastāvēšanas laiku un ārkārtējiem apstākļiem, pēdējais sasaukums spēja pieņemt vairākus svarīgus lēmumus, kas apkopoti t.s. „Nacionālajā zvērestā” (turku valodā: Misak-ı Milli).
Likvidēšana (1920. gada marts)
15. marta naktī britu karaspēka vienības ieņēma vairākas svarīgas valdības un parlamenta ēkas un arestēja piecus parlamenta locekļus. Operāciju laikā britiem pretojās 10. divīzija un mūzikas skolas studenti, no kuriem vismaz desmit gāja bojā (precīzs bojāgājušo skaits nav zināms). 18. martā parlaments tomēr sanāca uz savu pēdējo sēdi. Parlamenta prezidijs tika apklāts ar melnu pārklāju, arestēto parlamentāriešu piemiņai un parlaments apstiprināja un sabiedrotajiem nosūtīja protesta vēstuli, kurā nosodīja piecu parlamentāriešu apcietināšanu.
Lielais ķīris
Izskats
Jauno putnu apspalvojums pirmajā gadā ir raibumoti pelēkbrūns ar baltu vēderu, kā arī uz astes ir melna šķērsjosla. Pirmās ziemas laikā apspalvojumā gandrīz pilnībā izzūd brūnie toņi, kas vairs saglabājas tikai uz spārniem. Otrā gada laikā jaunie putni pamazām kļūst līdzīgi pieaugušajiem.
Celuloze
Celuloze ( < — 'šūna') ir visizplatītākais ogļhidrāts augu valstī un galvenā augu šūnapvalku sastāvdaļa. To veido ar glikozīdsaitēm saistījušies glikozes atlikumi. Celulozes polimerizācijas pakāpe augos var sasniegt 15000. Celulozes molekulas augu šūnā ir sakārtotas fibrillās, kurām ir struktūra ar kristāliskām īpašībām.
Ķīmiskās īpašības
Celuloze ir ķīmiski diezgan inerta. Tā nešķīst ūdenī, organiskajos šķīdinātājos, kā arī sārmu un atšķaidītu minerālskābju šķīdumos, bet šķīst koncentrētā sālsskābē, fosforskābē, 72% sērskābes šķīdumā, kā arī tetraamīnvara(II) hidroksīda šķīdumā jeb Šveicera reaģentā.
Ziemas karš
Kara priekšvēsture
Gatavojoties karam, Somijas valdība Karēlijas zemes šaurumā divos posmos (no 1920. līdz 1924. gadam un no 1932. līdz 1939. gadam) izbūvēja Mannerheima aizsardzības līniju. Pēc Staļina-Hitlera pakta noslēgšanas un ietekmes zonu sadalīšanas 1939. gada septembra beigās un oktobra sākumā PSRS valdība ultimatīvā formā pieprasīja visām Baltijas valstīm (tajā laikā arī Somiju uzskatīja par Baltijas valsti) padomju karabāzu izvietošanu to teritorijās. Pārrunas noslēdza savstarpējās sadarbības līgumi ar Igauniju, Latviju un Lietuvu, bet Somijas valdība atsacījās pieņemt līgumā paredzētos pazemojošos nosacījumus. Pēc neizdevušos sarunu noslēguma PSRS valdība nolēma izvirzīt Somijai teritoriālas pretenzijas un nodibināt Somijas Demokrātisko Republiku (SDR) ar Oto Kūsinena marionešu valdību priekšgalā. Sākotnējais padomju plāns bija, līdzīgi kā Baltijas valstu gadījumā, okupēt visu Somijas teritoriju un pēc Somijas Demokrātiskās Republikas valdības lūguma iekļaut to PSRS sastāvā kopā ar Austrumkarēlijas teritorijām, izveidojot Somijas PSR, kas 1940. gada martā tika nosaukta par Karēļu-somu PSR.
Marionešu valdības izveide
Kad 4. decembrī Tautu savienības ģenerālsekretārs Avenols paziņoja, ka saskaņā ar Tautu savienības pakta 11. pantu sasauks padomes locekļus 9. decembrī un griezīsies pie Tautu savienības pilnsapulces priekšsēdētāja ar priekšlikumu sasaukt pilnsapulci 11. decembrī, PSRS Ārlietu komisārs Molotovs tajā pašā dienā nosūtīja Avenolam atbildi, ka „Padomju savienība atrodas miera attiecībās ar Somijas demokrātisko republiku un šī gada 2. decembrī noslēgusi ar tās valdību savstarpējas palīdzības un draudzības līgumu. Ar šo līgumu nokārtoti visi jautājumi, kuros nesekmīgi vestas sarunas ar Somijas agrākās valdības delegātiem, kas tagad nolikusi savas pilnvaras. Somijas demokrātiskās republikas valdība savā š. g. 1. decembra deklarācijā griezusies pie PSRS valdības ar priekšlikumu sniegt Somijas demokrātiskai republikai padomju bruņoto spēku palīdzību, lai kopīgām pūlēm iespējami drīzāk likvidētu bīstamāko kara briesmu perēkli, kādu Somijā radijuši tās agrākie valdītāji. [..]"
Atlas V/431
Nesējraķetes izgatavošanu un palaišanu nodrošina United Launch Alliance (Lockheed Martin un Boeing kopuzņēmums); līdz 2006. gadam — Lockheed Martin.
2012. gada Beļģijas Grand Prix
Pēc sacīkstēm Romēnam Grožānam par sadursmes izraisīšanu tika piespriests 40 000 eiro sods un aizliegums piedalīties nākamajā,.
Latvijas rajoni
Vēsture
Pēc Latvijas neatkarības atgūšanas, ciemi tika likvidēti un to vietā atkal tika izveidoti pagasti, bet rajoni savu statusu saglabāja. 2009. gada 1. jūlijā, līdz ar administratīvi teritoriālās reformas noslēgšanos, rajonu padomes zaudēja savas pilnvaras.
Sīlis
Latvijā
Sīlis ir bieži sastopams putns un Eiropā dzīvo apmēram 6—13 miljoni ligzdojoši pāri. Arī Latvijā sīlis ir parasts un izplatīts ligzdotājs. Saskaņā ar 2009. gada pētījumiem ligzdojošo pāru skaits Latvijā, salīdzinot ar 2006. gadu, palielinās. Latvijā dzīvo nominālā sīļu pasuga Garrulus glandarius glandarius. Rudens pusē no austrumiem mēdz ieceļot cita sīļu pasuga — Garrulus glandarius severzowii, kuras galvenais izplatības areāls ir ziemeļaustrumu Eiropa no Skandināvijas līdz Urāliem.
Uzvedība
Kad sīlis ir uztraucies, ieraudzījis kādu bīstamu dzīvnieku vai putnu, tam ir raksturīgs ass, griezīgs ķērciens. Sīlis ir slavens ar spēju atdarināt citu putnu dziesmas, tādēļ to dabā pēc balss ir grūti atpazīt, tas ir jāredz. Tam patīk atdarināt plēsīgo putnu kliedzienus, piemēram, pūci, arī suņu rejas, durvju čīkstēšanu, metāla klaudzināšanu, pat cilvēka balsi. Kopumā var teikt, ka sīlis ir skaļš un trokšņains putns, izņemot ligzdošanas laiku.
Atlas V/521
Atlas V/521 zemā orbītā (28,5° slīpumā) spēj nogādāt 13 490 kg kravas. Ģeostacionārajā pārejas orbītā var pacelt 6475 kg kravas.
Panteras
Panteru ģints dzīvnieki savvaļā mūsdienas ir sastopami Āfrikā, Āzijā un Dienvidamerikā.
Rammstein
Grupas nosaukums
Nosaukumu izdomāja Kristofs Šneiders, Pauls Landerss un Kristians Lorencs. Pēc Paula Landersa vārdiem :
1948. gada ziemas olimpiskās spēles
1948. gada ziemas olimpiskās spēles bija piektās ziemas olimpiskās spēles. Tās no 1948. gada līdz  notika Sanktmoricā, Šveicē. Oficiāli spēles atklāja Šveices prezidents Enriko Selio. Šīs bija pirmās olimpiskās spēles pēc Otrā pasaules kara beigām.
Svētās Žannas d'Arkas baznīca
Svētās Žannas d'Arkas baznīca (fr) ir Romas katoļu baznīca Francijas pilsētā Nicā, kura izceļas ar savu oriģinālo arhitektūru. Celta no 1926. gada līdz 1933. gadam Art Deco stilā. Baznīca ir veltīta svētajai Žannai d'Darkai.
Zilākalna pagasts
Vēsture
20. gadsimta 50. gados Briedes palienē Zažēnu purva kūdras pārstrādei tika uzcelts kūdras fabrikas «Zilaiskalns» ciemats. Ciematam 1961. gadā piešķīra pilsētciemata tiesības un tam tika pievienota Mujānu ciema padomju saimniecības «Tožas» teritoriju, izveidojot Zilākalna lauku teritoriju. 1963. gadā Zilākalna pilsētciematam ar lauku teritoriju pievienoja daļu likvidētā Mujānu ciema, bet 1975. gadā daļu teritorijas pievienoja Kocēnu ciemam. 1990. gadā Zilākalna pilsētciematu ar lauku teritoriju reorganizēja par pagastu, atņemot pilsētciemata tiesības. 2009. gadā Zilākalna pagastu kā administratīvo teritoriju iekļāva Kocēnu novadā. 2021. gadā Kocēnu novadu iekļāva Valmieras novadā.
Satiksme
Sabiedriskais transports: nodrošina SIA "VTU" Valmierā ar maršrutu Nr.6663, 5425, 6689.
Katastrofa
Dabas katastrofas
Dabas katastrofas var izraisīt zemestrīces, viesuļvētras, vulkānu izvirdumi, sausums, lavīnas, cunami, seljes, plūdi, sals, karstums, slimību uzliesmojumi, bads, ugunsgrēki, krusa, sniega vētras u.c.
Volejbols 2008. gada vasaras olimpiskajās spēlēs sievietēm
2008. gada vasaras olimpisko spēļu volejbola sieviešu komandu rezultāti.
Atlas V/551
Nesējraķetes izgatavošanu un palaišanu nodrošina United Launch Alliance (Lockheed Martin un Boeing kopuzņēmums); līdz 2006. gadam — Lockheed Martin.
Džesika Alba
Karjera
Džesika sāka interesēties par aktiermākslu jau 15 gadu vecumā. 1992. gadā viņa pārliecināja māti pieteikt viņu aktiermākslas konkursā Beverlihilsā, kura galvenā balva bija bezmaksas aktiermeistarības stundas. Viņa uzvarēja un pēc deviņiem mēnešiem parakstīja līgumu ar aģentu. Viņas pirmā loma bija filmā "Slepenā nometne". Sākumā viņas līgums paredzēja 2 nedēļas ilgu filmēšanos, bet tas pārvērtās par 2 mēnešus ilgu darbu, jo bija nepieciešama galvenās varones aizstājēja. Pateicoties savai mātei, kura bija dzīvības glābēja, Džesika iemācījās peldēt vēl pirms prata staigāt. Viņa ir ieguvusi akvalangistes sertifikātu, kas vēlāk ļāva viņai filmēties TV šovā Austrālijā.
2003. gada F1 sezona
Pilotu kopvērtējums
† Braucējs nefinišēja, bet tiek klasificēts jo paveica vismaz 90% distances.
Eifrata
Nosaukums
Senākais rakstu piemineklis, kurā minēta Eifrata, ir ķīļraksta plāksne no 3. gadu tūkstoša p.m.ē, kas atrasta Nipūrā. Tekstā, kas rakstīts šumeru valodā, upe apzīmēta ar rakstu, kas to attiecina pie dievībām.
Niobijs
Niobijs, agrāk kolumbijs, ir ķīmiskais elements ar simbolu Nb (agrāk Cb) un atomskaitli 41. Tas ir mīksts, pelēks un elastīgs pārejas metāls. Niobijs dabā nav sastopams brīvā veidā, jo ļoti viegli oksidējas. Niobiju iegūst no kolumbīta minerāla. Niobijs parasti atrodams kopā ar tantalu. Niobiju lieto dažādiem sakausējumiem. Savienojumos tam var būt oksidēšanas pakāpe +2, +3 un +5; galvenokārt niobijs tomēr ir piecvērtīgs.
Izotopi
Dabā ir sastopams tikai viens stabils niobija izotops — 93Nb. Laboratorijas apstākļos ir iegūti vēl vairāki izotopi. Kopējais izotopu skaits sasniedz 32, kuru masas skaitlis ir no 81 līdz 113.
Pols ir miris
Saskaņā ar šo teoriju, Pols Makartnijs gāja bojā autoavārijā 1966. gada 9. novembrī. Atlikušie grupas The Beatles dalībnieki aizvietoja viņu ar Makartnija līdzinieku konkursa uzvarētāju vārdā Viljams Kempbels (en) vai Billijs Šīrss (en). Lai informētu fanus, grupa atstāja norādes uz Makartnija nāvi savā mūzikā. Piemēram, teorijas atbalstītāji uzskata, ka albuma Abbey Road vāciņā grupas dalībnieki simbolizē bēru ceremonijas dalībniekus, un Makartnijs simbolizē aizgājēju.
Dzelzavas pagasts
Vēsture
Dzelzavas pagasts ietilpa Cesvaines draudzes novadā. 1920. gada zemes reformas gaitā Dzelzavas (Selsau) muižu ar Kroņa (Kronhof), Lobēnu un Sofijas pusmuižām (Sophienhof) sadalīja 100 vienībās 1428 ha kopplatībā un muižās pilī iekārtoja pagasta valdes kanceleju, tautas namu un aptieku. 1935. gadā Madonas apriņķa Dzelzavas pagasta platība bija 59,74 km² un tajā dzīvoja 1700 iedzīvotāji.
1945. gadā pagastā izveidoja Dzelzavas un Liedes ciema padomes, bet pagastu 1949. gadā likvidēja. Dzelzavas ciems ietilpis Gulbenes apriņķī (1947-1949) un Cesvaines (1949-1956) un Madonas (pēc 1956. gada) rajonos. 1954. gadā Dzelzavas ciemam pievienoja likvidēto Liedes ciemu un Virānes ciema kolhoza «Tērauds» teritoriju. 1990. gadā ciemu reorganizēja par pagastu. Administratīvi teritoriālo pārkārtojumu laikā Dzelzavas pagastam pievienota daļa bijušo Cesvaines un Virānes pagastu. 2009. gadā Dzelzavas pagastu kā administratīvo teritoriju iekļāva Madonas novadā.
Mirnija (polārstacija)
1956. gadā stacijā tika uzbūvētas 12 saliekamās paneļu ēkas uz tērauda fermu pamatiem, kā arī vairākas noliktavas un saimnieciskās ēkas. 1964. gadā stacijā jau bija 42 dažādas būves, lielākā daļa no kurām bija ieputinātas dziļi zem sniega. 1973. gadā tika sākta stacijas rekonstrukcija, kuras gaitā uz no ledus brīvajām Komsomoļskas un Radio sopkām tika uzbūvētas trīs divstāvu ēkas laboratorijām, kopkajītei, radiostacijai un personāla dzīvojamajām telpām, kā arī jauna elektrostacija (1977) un garāža. Elektroapgādi nodrošina trīs dīzeļģeneratori ar 320 kW jaudu katram. Telpu apsilde tiek nodrošināta ar elektrisko sildītāju palīdzību.
Brendons Hanters
Karjera
B. Hanters aizvadīja lielisku koledžu basketbola karjeru Ohaio universitātē. Pēdējā sezonā viņā bija NCAA labākais atlēkušo bumbu vācējs, sezonu beidzot ar vidēji gūtiem 21,5 punktiem, 12,6 atlēkušajām bumbām un 1,2 blokiem vidēji spēlē. Sezonā viņš sasniedza ekskluzīvo summu 2000 punktu un 1000 atlēkušās bumbas (2003. gadā to spēja vēl arī Niks Kolisons un Deivids Vests).
Pēc izvēlēs NBA draftā viņš nokļuva Bostonas "Celtics", kuru sastāvā nospēlēja 36 spēles, gūstot vidēji 3,5 punktus un 3,3 atlēkušās bumbas debijas sezonā NBA. 2004. gada jūnijā viņu NBA paplašināšanās draftā starp komandu neaizsargātajiem spēlētājiem izraudzījās Šarlotas "Bobcats", bet, šajā komandā nespēlējis, B. Hanters novembrī tika aizmainīts uz Orlando "Magic" pret Kītu Bogansu. "Magic" sastāvā viņš piedalījās 31 spēlē, vidēji sezonā gūstot 3,1 punktu un 2,2 atlēkušās bumbas spēlē. Pirms 2005.—2006. gada sezonas B. Hanters pievienojās Milvoki "Bucks", taču laukumā tās sastāvā nedevās, tāpat pirms nākamās sezonas iekļauts Klīvlendas "Cavaliers" sastāvā viņš tomēr tika atbrīvots pirmssezonas pārbaudes spēļu laikā.
Šerila Kola
Šerila Anna Kola (dzimusi Tvīdija; en; dzimusi Ņūkāslā pie Tainas, Anglijā, Lielbritānijā) ir angļu dziedātāja, dziesmu autore, dejotāja un modele.
Cirkonijs
Cirkonijs ir ķīmiskais elements ar simbolu Zr un atomskaitli 40. Cirkonijs ir korozijas izturīgs pārejas metāls. To iegūst galvenokārt no cirkona minerāla, no kā arī cēlies elementa nosaukums. Savienojumos cirkonijam parasti ir oksidēšanas pakāpe +4, lai arī var būt +3 un +2. Cirkonija oksīds ir nozīmīgs ugunsizturīgo materiālu komponents.
Vēsture
Cirkoniju saturoši dārgakmeņi — cirkona varietātes jargūns, hiacints un ligūrs, ir zināmi jau kopš senajiem laikiem, toties pašu cirkoniju 1789. gadā Berlīnē atklāja Martins Heinrihs Klaprots. 1808. gadā angļu ķīmiķis Hamfrijs Deivijs centās to iegūt tīrā veidā, veicot elektrolīzi, bet šis mēģinājums nebija sekmīgs. Tīrā veidā to 1824. gadā pirmais ieguva zviedru ķīmiķis Jenss Jākobs Bercēliuss.
Izotopi
Dabā ir sastopami pieci cirkonija izotopi, no kuriem četri ir stabili. Visizplatītākais izotops ir cirkonijs–90 (51,45% no visa kopējā cirkonija daudzuma). Nākamie izplatītākie ir cirkonijs–94 (17,38%), cirkonijs–92 (17,15%) un cirkonijs–91 (11,22%). Visretāk ir sastopams nestabilais cirkonijs–96 (2,80%), kura pussabrukšanas periods ir 2,35 gadi.
Krēsla (filma)
Filmas pirmizrāde notika Losandželosā. ASV kinoteātros tā tiek izrādīta kopš, pirmajā dienā tā nopelnīja 35,7 miljonus ASV dolāru. Filmas skaņu celiņš tika izdots. Nākamā filmas daļa "Jauns mēness" iznāca 2009. gadā.
Iesmdurklis
Iesmdurklis ir šaujamieroča asmens detaļa, kas drīzāk izskatās kā smails iesms, nevis nazis. Vairums agro muskešu durkļu bija šāda tipa. Parasti tos lietoja, kad tuvcīņa drīzāk bija varbūtība nekā iespēja. Tie var būt izgatavoti gan no viena materiāla, gan no vairākiem, piemēram, no alumīnija uzmavas un tērauda asmens. Mūsdienās iesmdurkļu un arī cita veida durkļu izmantošanas lietderīgums ir stipri mazinājies.
Raksturojums
No apmēram 1800.gada sāka parādīties naža vai zobens tipa durkļi, kurus varēja tikpat labi arī turēt rokās. 20.gs. sākumā atkal sāka parādīties iesmdurkļi, kuri bieži vien tika salocīti vai pieblīvēti zem stobra lielākam kompaktumam kā, piemēram, uz Francijas MAS-36, Krievijas SKS un Vācijas FG-42. Lee-Enfield No.4 durklis jeb Cūku-durklis bija īss un viegls iesms (bet nostiprināts šabloniski), un bija nepopulārs tā garuma dēļ. Britu karaspēks tos vēl lietoja 2. pasaules karā, bet kopš šī kara armijās tie nav iecienīti, izņemot iespējams Ķīnu, kas piestiprināja tos pie saviem AK-47 un SKS variantiem (56. tips un 68. tips). Tā izmantošanas iespējas atšķirībā no naža tipa durkļa ir mazākas. To vēl var izmantot kā telts mietiņu. Dažiem cilvēkiem patīk arī tas, ka, ejot medībās purvainā apvidū, iesmdurkli var iespraust zemēs un tā noturēt šauteni. Jāpiezīmē arī, ka noņemot to no ieroča, to nevar mest kā nazi.
Indijas plātne
Indijas plātne ir mikroplātne, uz kuras atrodas Indija un daļa no Indijas okeāna. Indijas plātne bija senās Gotvānas kontinenta daļa, no kuras tā atdalījās. Apmēram pirms 50-55 miljoniem gadu Indijas plātne apvienojās ar kaimiņu Austrālijas plātni un izveidoja Indoaustrālijas plātni.
Elle
Austrumu reliģijas
Japāņu šinto, valodā Jomi (ja, Yomi— ‘dzeltenās atsperes’) ir līdzīgs grieķu ellei Hadesam, jo visas dvēseles neatkarīgi no viņu dzīves iet uz turieni, lai dzīvotu nožēlojami un ciestu mūžīgu sodu.
Santome
1493. gadā Santomi dibināja portugāļu tirgotāji. Uz Santomi portugāļi no Rietumāfrikas veda vergus, pirms viņus tālāk nosūtīja uz Latīņameriku. 16. gadsimtā pilsētu vairākas reizes nodedzināja franču pirāti un vergi, kuri pret portugāļiem izrādīja pretestību. 1975. gadā, kad Santome un Prinsipi ieguva neatkarību, Santome kļuva par valsts galvaspilsētu.
Molibdēns
Molibdēns mikrodaudzumos nepieciešams augu normālai attīstībai.
Vēsture
Molibdēnu 1778. gadā atklāja zviedru ķīmiķis Kārlis Vilhelms Šēle. Pirmo reizi to izolēja 1781. gadā cits zviedru ķīmiķis Peters Jakobs Hjelms (Peter Jacob Hjelm). Ķīmiskā elementa nosaukums ir radies no grieķu vārda (mólybdos), kas nozīmē ‘svins’. Vārda izcelsme skaidrojama ar to, ka senajā Grieķijā molibdēna rūdu — molibdenītu — neprata atšķirt no svarīgākās svina rūdas — galenīta (PbS).
Tunelis
Tuneļi var būt paredzēti kājāmgājējiem vai velosipēdistiem, vispārējai satiksmei, tikai autotransportam, dzelzceļa transportam. Tie var būt konstruēti ūdens pārvietošanai vai kanalizācijai, elektroenerģijas un sakaru kabeļu izvietošanai, kā arī citiem specifiskiem mērķiem.
Millets
Musulmaņi
Osmaņu impērijā musulmaņu kopienas piedzīvoja ziedu laikus, jo sultāns bija arī islāma kalifs. Osmaņu likumdošanā nepastāvēja tādi jēdzieni kā tauta vai pilsonība, jo saskaņā ar islāma likumiem, visi musulmaņi ir vienlīdzīgi. Tādēļ arābi impēriju uztvēra kā atdzimušu islāma valsti, bet šī nozīmība ir apšaubāma, jo Pirmā pasaules kara laikā sākās sacelšanās un 20. gadsimtā impērija sabruka.
Asīrieši
Asīrieši sākumā tika pieskaitīti armēņu patriarhātam, bet pēc sūdzībām Lielajai portai, ieguva neatkarīga milleta statusu. Līdz ar to Asīriešu apustuliskā baznīca un Sīrijas baznīca ieguva atsevišķus milletus.
Nacionālisma ietekme
Pamatā milletu daudzšķautnaino iekārtu vienoja Osmaņu dinastija. Tomēr, nacionālisma uzplaukums visā Eiropā Franču revolūcijas iespaidā, 19. gadsimtā ietekmēja arī sabiedrības dažādus slāņus Osmaņu impērijā. Katrs millets kļuva arvien neatkarīgāks un tiem jau bija savas skolas, baznīcas, slimnīcas un citas iestādes. Šāda attīstība arvien vairāk attālināja kristiešus no Osmaņu politiskās iekārtas.
Volkswagen
Vēsture
Ferdinands Porše nosūtīja "tautas automobiļa" prototipa rasējumus, kas tika izveidots uz agrāk izstrādātā Porsche Typ 60 bāzes, uz Vācijas Reihskanceleju.
1939. gadā rūpnīcas spēju demonstrācijas nolūkā tika izlaisti divi modeļi: V38s ("izmēģinājuma modelis") un V39s ("demonstrāciju modelis"). Tiem jau bija zīmīgas konstrukcijas izmaiņas: uzlabotas durvju eņģes un palielināti durvju rokturi, divi aizmugurējie logi, kā arī citas modifikācijas. Taču KdF-Wagen tā arī nekļuva par masveida produkciju lielo armijas pasūtījumu saistībā ar Otrā pasaules kara sākumu.
Pēckara gadi
Tika sakārtots autoservisu un tehniskās apkopes staciju tīkls. Nemitīgi norisinājās darbs ar rietumu klientiem. Volkswagen izveidoja jaudīgu automobiļu tirdzniecības tīklu. Automobiļa eksports, kas jau bija ieguvis pasaules atzinību, uz 1948. gada beigām sastādīja aptuveni 50 tūkstošus automašīnu, iekšējā tirgū tika pārdoti aptuveni 15 tūkstoši auto. Tobrīd rūpnīca atbrīvojās no sabiedroto angļu kontroles, un Volkswagen pilnībā tika nodots Vācijas Federatīvajai Republikai. Sākās jauns rūpnīcas attīstības etaps.
1950.—1960. gadi
1969. gadā izstrādāja daudzfunkcionālu pilnpiedziņas Volkswagen Typ 181 ar salokāmu tentu, kas atgādināja Volkswagen Typ 82 Kübelwagen, kas tika ražots Otrā pasaules kara laikā armijas un valsts dienestu vajadzībām. Vienkārša un uzticama transmisija un piekare bija ņemta no Volkswagen Transporter, bet no Volkswagen Käfer aizmugurē izvietotais gaisa dzeses dzinējs ar 1584 cm³ darba tilpumu un 46 zs jaudu.
1970. gadi
1975. gada sākumā prezentēja VW Golf "mazo brāli" — trīs durvju priekšpiedziņas Volkswagen Polo, kas pēc konstrukcijas bija automobiļa Audi 50 analogs un tika piedāvāts ar dzinējiem, kuru darba tilpums bija no 895 līdz 1272 cm³. Lētais un uzticamais VW Polo vēl papildus nostiprināja Volkswagen AG finansiālo stāvokli. Uz VW Polo bāzes tika izveidots trīsapjomu sedans Volkswagen Derby.
1980. gadi
VW Scirocco nākamās paaudzes modeli nodēvēja par Volkswagen Corrado, un tā bija vienīgā trīs durvju kupeja, kas šajos gados pārstāvēja VW modeļu klāstu.
1990. gadi
Volkswagen Jetta tika aizvietota ar Volkswagen Vento, ko būvēja uz VW Golf III bāzes.
2000. gadi
Kopš 2000. gada uzsākta jaunās paaudzes Volkswagen Sharan ražošana, bet 2001. gadā atjaunotā Volkswagen Polo ražošana.
2003. gadā Meksikas uzņēmums pilnībā pārstāja izlaist Volkswagen Beetle. Tajā pašā gadā tika uzsākta VW Transporter T5 ražošana. Pašreiz uz T5 bāzes tiek izlaisti šādi modeļi: Volkswagen Transporter, Volkswagen California, Volkswagen Caravelle un Volkswagen Multivan. Vēl tiek uzsākta piecu durvju minivena Volkswagen Touran ražošana, kas izveidots uz Volkswagen Golf V bāzes un kabrioletu Volkswagen New Beetle Cabrio.
Mitsubishi Motors
2016. gada 20. oktobrī Mitsubishi Motors pievienojas Renault-Nissan aliansei, kļūstot par lielāko autobūves grupu pasaulē, sasniedzot 10 miljonu pārdotu vienību gadā.
Deltveida muskulis
Deltveida muskulis ir muskulis, kas cilvēka plecu padara apaļu. Deltveida muskulis sastāv no trim šķiedru kopām, tomēr elektromiogrāfija norāda, ka tas sastāv no vismaz septiņām šķiedru kopām, kuras centrālā nervu sistēma var kontrolēt neatkarīgi vienu no otras. Šo muskuli sauc par deltveida muskuli tādēļ, ka šis muskulis ir grieķu burta delta (trīsstūris) formā. Deltveida muskulī bieži izdara intramuskulārās injekcijas.
2010.—2011. gada Itālijas futbola čempionāta A sērijas sezona
2010.—2011. gada Itālijas futbola čempionāta A sērijas sezona bija 79. Serie A sezona. Tā sākās un noslēdzās.
Par 79. Serie A sezonas čempioniem kļuva Milan futbolisti, kas līgas čempionu titulu izcīnīja 18. reizi kluba vēsturē.
Pjērs Fermā
Devums matemātikā
Anders Halds raksta, ka "Bāze no Fermā matemātikas ir no klasiskās grieķu matemātikas likumiem, kombinējot ar Vjeta jaunajām algebriskajām metodēm."
Fermā Mazā teorēma
Fermā Mazā teorēma ir pamats skaitļu teorijas pamatproblēmai. To sauc par "Mazo teorēmu", lai to atšķirtu no Fermā Lielās teorēmas.
Urāns (elements)
Urāns ir ķīmiskais elements ar simbolu U un atomskaitli 92. Tas ir sudrabpelēks, radioaktīvs un smags metāls, kurš pieder aktinīdu ķīmisko elementu saimei. Urāna atomā ir 92 protoni un tikpat elektronu, no kuriem 6 ir valences elektroni. Savukārt neitronu skaits mainās no 141 līdz 146. Urāns ir ar vislielāko atommasu no visiem dabiskajiem ķīmiskajiem elementiem. Urāns ir aptuveni par 70% blīvāks nekā svins. Dabā tas ir sastopams nelielā koncentrācijā (ne vairāk kā miljonā daļā) gan augsnē, gan iežos, gan ūdenī, kā arī dažādu savienojumu veidā. Nozīmīgākie urāna pielietojumi ir saistīti ar tā radioaktivitāti.
Eiropas medus bite
Eiropas medus bite ir sastopama gandrīz visur pasaulē. Tās dabiskais areāls aptver visu Eiropu, Āfriku, daļēji Mazāziju un Centrālāziju. Bet Eiropas medus bites dažādas pasugas ir ievestas un tiek audzētas gan Ziemeļamerikā, gan Dienvidamerikā, gan Austrālijā. Latvijas vietējā pasuga ir Eiropas tumšā medus bite (Apis mellifera mellifera).
Spietošana
Pirmais spiets parasti izlido astotajā, devītajā dienā pēc pirmās olas iedēšanas māšu kanniņā - nākamajā dienā pēc pirmās māšu kanniņas aizvākošanas. Spiets izlido tikai saulainā, bezvēja laikā, visbiežāk no pulksten 10.00 līdz 14.00. Parasti ar spietu izlido līdz 50% bišu, tikai atsevišķos gadījumos vairāk. Spietā vairākumā ir 4—10 dienas vecas bites, bet vairākums 11—20 dienas vecas bites paliek saimē. Reizē ar spietu no stropa izlido arī māte. Ja spieta iznākšana no stropa ir aizkavējusies slikta laika vai kādu citu apstākļu dēļ, un ir piedzimusi jaunā māte, tad ar spietu var izlidot arī jaunā bišu māte.
Lietuvas lielkņaziste
Lietuvas lielkņaziste (be) jeb Lietuvas dižkunigaitija (lt, veclietuvju: Didi Kunigiste Letuvos), arī Lietuvas lielhercogiste (la), bija lielvalsts mūsdienu Lietuvas, Baltkrievijas, Ukrainas, Krievijas, Polijas, Latvijas un Igaunijas teritorijās, kas pretendēja uz Kijivas Krievzemes mantinieces un visu austrumslāvu zemju apvienotājas pozīciju.
Mindaugs, 1236—1263
1259. gadā žemaiši sakāva Vācu ordeņa un Livonijas ordeņa apvienoto karaspēku Skodas kaujā un 1260. gadā Durbes kaujā. Mindaugs lauza miera līgumu ar Ordeni, atsacījās no kristietības un sāka karu. Kā jaunu sabiedroto viņš izvēlējās Novgorodas kņazu Aleksandru Ņevski. 1263. gadā Mindaugu nogalināja Daumanta organizētā atentātā. Sekoja vairāki varas cīņu gadi, kad dižkunigaiša tronī bieži mainījās valdnieki.
Jagailis un Vītauts, 1377—1430
1386. gadā Krakovā notika kāzas un Jagailis kronējās kā Polijas karalis Vladislavs II Jagailis, aizsākot Jagaiļa dinastiju. 1387. gadā notika Lietuvas iedzīvotāju kristīšana. Jagailis palika Krakovā, savu jaunāko brāli Šķirgaili ieceļot par Lietuvas vietvaldi. Pret šādu izkārtojumu sadumpojās Vītauts, noslēdzot savienību ar Vācu ordeni, viņš 1389. gadā uzsāka pilsoņu karu pret Jagaili, pieprasot tiesības uz Traķu kunigaitiju. Vītauts neveiksmīgi mēģināja sagrābt Viļņu, bet viņam nācās bēgt pie Vācu ordeņa. 1391. gadā atsākās karš, bet abi brālēni vienlaikus risināja sarunas par apvienošanos pret Ordeni. 1392. gadā Jagailis un Vītauts netālu no Ļidas noslēdza Ostrovas līgumu, ar kuru Vītauts kļuva par Lietuvas dižkunigaiti. Vītauts, lai arī formāli pakļauts Jagailim, turpmāk valdīja neatkarīgi. Viņš sāka izbeigt daudzo Ģedimina dinastijas kņazu varu, atstājot viņiem zemes īpašumus. Nepaklausīgākos kņazus nosūtīja uz ieslodzījumu Polijā. Iepriekšējo kņazu vietu aizņēma zemākas izcelsmes bajāru ģimenes, kas ieņēma vadošos valsts amatus. Kņazi saglabājās tikai nestabilajā Maskavijas pierobežā, kur bija jāsaglabā esošās elites lojalitāte. 1398. gadā Lietuvas augstmaņi pasludināja Vītautu par karali. Vītauts sāka lielu zemes īpašumu piešķiršanu augstmaņiem un baznīcai. Izveidojās aristokrātisko magnātu dzimtas, kurām piederēja milzīgi īpašumi. Augstmaņi, kas līdz šim savu turību veidoja no karagājienos salaupītā, kļuva par zemes īpašniekiem un zaudēja interesi par karošanu.
2011. gada Tohoku zemestrīce
Zemestrīces hipocentrs atradās 30 km dziļumā zem Klusā okeāna gultnes. Zemestrīce notika Japānas dziļvagā, kur saduras divas zemes garozas struktūras: Klusā okeāna plātne un Amerikas plātnes daļa Ohotskas plātne. Smagākā okeāniskā Klusā okeānā plātne subdukcijas rezultātā ieslīgst zem kontinentālās Ohotskas plātnes, uz kuras atrodas daļa Eirāzijas kontinenta un Japānas salas. Šis process izraisa regulāras un spēcīgas zemestrīces, tomēr to spēks konkrētajā reģionā ticis prognozēts līdz 8—8,5 ballu stiprumam, tādēļ šīs zemestrīces stiprums bija seismologiem negaidīts.
Zemestrīces stiprums bija 9,0 balles pēc Rihtera skalas (sākotnēji tās stiprums tika ziņots kā 7,9). Tā bija spēcīgākā zināmā zemestrīce Japānas vēsturē un viena no piecām zināmajām spēcīgākajām zemestrīcēm pasaulē. Postījumu un bojāgājušo skaita ziņā tā atpalika no dažām citām vājākām zemestrīcēm, kas agrāk notikušas Japānā. Zemestrīcē gāja bojā vairāk nekā 15 000 cilvēki, tika ievainoti aptuveni 6000, bez vēsts pazuduši — vairāk kā 2000.
Lietuvas lielkņaziste
Tatāru reidi
1480. gadā Maskavija un Krimas haniste noslēdz sadarbības līgumu pret Zelta Ordu un Lietuvu. Pēc atbrīvošanās no Zelta Ordas hana Ahmeda virskundzības, Maskavas lielkņazs Ivans III vairākas reizes lūdz Krimas hanu iebrukt Lietuvas zemēs, lai atvieglotu Maskavijas uzbrukumu Lietuvai. 1482. gadā Krimas haniste noposta Kijivu. Postoši reidi no Krimas turpmāk notiek regulāri. Tiek iztukšotas Ukrainas, Podoljas un Volīnijas zemes, bet Lietuvas robeža atkāpjas līdz Ukrainas vidienei.
Kari ar Maskaviju
1487. gadā Ivans III sāk karu, pakļaujot vairākas nelielas kņazistes, kas izraisa 1492.-94. gada karu, kurā Maskavija iegūst vēl vairāk zemju. Aleksandra Jagellona laikā (1492—1506) Lietuva zaudēja Vjazmas kņazisti (1494) u.c. teritorijas. Līdz ar miera noslēgšanu, 1495. gadā Aleksandrs Jagellons apprec Ivana III meitu Helēnu. 1500. gadā karš atsākas, iesākot nopietnu Maskavijas ekspansiju uz dienvidrietumiem. Pēc 1500. gada Dorogobužas kaujas pie Vedrošas, Lietuvas dižkunigaitija zaudēja Čerņigovu, Starodubu, Gomeļu, Beļsku, Toropecku un daļu Mstislavas kņazistes.1502. gadā Maskavijas lielkņazs Vasilijs III sagrāba Oršu, izpostīja Vitebskas, Polockas un Mstislavas apkaimi. Pēc 1503. gada miera līguma noteikumiem Maskavija ieguva 19 pilsētas, 70 pagastus un ciemus. Lietuva ir spiesta atteikties no gandrīz 1/3 savas teritorijas par labu Maskavijai.